EkBass/fiwiki-20250220-pages-articles huggingface dataset:
Kauniaisten rautatieasema

Kauniaisten rautatieasema (, ) on rautatieliikennepaikka rantaradalla Kauniaisten keskustassa noin 16 kilometrin päässä Helsingin päärautatieasemalta. Rantarataa rakennettaessa espoolaiset toivoivat radan kulkevan Bembölen kautta, mutta tällöin rata olisi kulkenut nykyiseltä Kauniaisten asemalta hankalan kallioisen maaston kautta. Niinpä rata rakennettiin jokilaakson niittyjä pitkin Espoon kirkon suuntaan. Kauniaisten seutu oli 1900-luvun alussa lähes rakentamatonta syrjäseutua, vaikkakin Gallträskin rannoille oli rakennettu ensimmäiset huvilat jo vuonna 1901 ja maita palstoitettiin uusille huviloille. Kauniaisten (tuolloin vielä Grankulla) asema avattiin seisakkeena elokuussa 1904, kun läheisen Glimsin tilan omistaja Johan Lönnberg anoi rautatiehallitukselta pysähdyspaikkaa tyttäriensä koulumatkaa varten. Alun perin junat pysähtyivät seisakkeella vain pyydettäessä. Puinen laituri korvattiin Bruno Granholmin suunnittelemalla vuonna 1908 valmistuneella asemarakennuksella, kun liikennepaikan käyttäjämäärät nousivat aseman seudulla olleen huvilayhdyskunnan kasvun myötä. Tavaraliikenne alkoi lokakuussa 1907. Suuri osa Kauniaisten asukkaista kävi työssä Helsingissä, ja työmatkaliikenne Kauniaisista Helsinkiin oli alusta lähtien hyvin vilkasta. Jo 1910-luvulla Kauniaisten asema oli vilkkaampi kuin Espoon asema, ja samalla vuosikymmenellä Kauniaisiin perustettiin Espoon ensimmäiset yhteiskoulu, lääkärin vastaanotto ja apteekki. Kauniaisista muodostettiin vuonna 1915 taajaväkinen yhdyskunta, ja se erotettiin Espoon kunnasta itsenäiseksi kauppalaksi vuonna 1920. Aseman suomenkielinen nimi tuli käyttöön toukokuussa 1928, kun Grankullan kauppalan (muuttui vuonna 1972 kaupungiksi sitä ympäröivän Espoon kanssa) suomenkieliseksi nimeksi tuli Kauniainen. Aseman länsipuolella ollut tasoristeys korvattiin asemapuiston kohdalle rakennetulla alikulkutunnelilla vuonna 1965. Lipunmyynti Kauniaisissa lopetettiin vuonna 2004, mutta asemarakennus on yhä VR-Yhtymän omistuksessa. Kauniaisten tavaraliikenne on nykyisin lähinnä satunnaista ja se suuntautuu Keran teollisuusalueelle. Asemarakennus vaurioitui pahoin 30. elokuuta 2008 sattuneessa tulipalossa. Rakennuksen länsipääty tuhoutui palossa lähes kokonaan. Laajoista vaurioista huolimatta historiallisesti arvokas rakennus on kunnostettu ja maalattu uudelleen. Työ maksoi kaikkinensa arviolta pari miljoonaa euroa, ja se on tehty pääasiassa käsityönä. Asemalle suunnitellaan ravintolaa. Asema-alue on Museoviraston luokituksen mukaan valtakunnallisesti merkittävä suojelukohde.Asemalla on VR:n automaatti. == Asemalla pysähtyvät junat == * (Helsinki–Kirkkonummi) * (Helsinki–Kirkkonummi) * (Helsinki–Kauklahti) == Raiteet == Asemalla on kolme numeroitua raidetta, joista raiteet 1 sekä 2 ovat matkustajajunien käytössä. Kirkkonummen suuntaan liikennöidään raiteelta 1 ja Helsinkiin raiteelta 2.https://www.vr.fi/cs/vr/doc/Kauniainen.pdf == Lähteet == Rautatieasema Luokka:Bruno Granholmin suunnittelemat rakennukset Luokka:Uudenmaan henkilöliikenteen rautatieliikennepaikat
Steningen linna

thumb|250px|Steningen linnan julkisivua Steningen linna on Ruotsissa, Sigtunan kunnassa ja Uplannin historiallisessa maakunnassa sijaitseva pienehkö linna. Linna on noin 30 kilometrin päässä Tukholmasta pohjoiseen ja sijaitsee Mälarenjärven läheisyydessä. Se rakennettiin vuosina 1694–1698. Vaikutteita ranskalaisista ja italialaisista tyylisuunnista saaneen linnan suunnitteli ruotsalainen arkkitehti Nicodemus Tessin nuorempi. Nykyisin se on yksityisessä omistuksessa, ja siinä toimii kulttuurikeskus. == Aiheesta muualla == * Kulttuurikeskus Steningen linna * Slottsguiden Luokka:Tukholman läänin linnat Luokka:Sigtunan kunta
Siuntion rautatieasema

Siuntion rautatieasema (, ) on rautatieasema Rantaradalla. Asema on maaliskuusta 2016 lähtien ollut Helsingin seudun lähijunaliikenteen Y-junien pääteasema. Siuntiota käyttää pääteasemanaan myös yksi arkiaamuisin liikennöivä L-junavuoro sekä yksi illan U-junavuoro Helsingistä.HSL Lähijunien aikataulut Helsinki–Siuntio 29.7.2024–29.3.2025, hsl.fi, viitattu 9.1.2025. Siellä pysähtyy myös yksi H-junavuoro sekä Helsinkiin että Hankoon keskiviikko-, perjantai- ja sunnuntai-iltaisin.HSL-alueen rautatieasemien aikataulut 29.7.2024 alkaen (sivu 75, asema: Siuntio), hsl.fi, viitattu 8.1.2025. Asemalta lähtee keskiyön jälkeen myös yksi L-junavuoro Helsinkiin. Kaikki junat käyttävät raidetta 2 lukuun ottamatta H-junia, jotka käyttävät raidetta 1. Nykyisin yksityisasuntona toimiva asemarakennus on rakennettu 1898–1899 arkkitehti Bruno Granholmin piirustusten mukaan.Museovirasto: Siuntion asema ja asemanseutu Asema-alueelle rakennettiin myös vesitorni ja ratapihalta johdettiin teollisuusraide lounaaseen tiilitehtaalle. Siuntion asemanseutu oli radan alkuaikoina harvaan asuttua aluetta ja sijaitsi viiden kilometrin päässä Siuntion kirkonkylästä etelään, kirkolta Pikkalaan ja Helsingin ja Tammisaaren väliselle maantielle johtaneen kylätien varrella. Jussi Iltanen: Radan varrella: Suomen rautatieliikennepaikat (2. painos), s. 31. Helsinki: Karttakeskus, 2010. Siuntion asema jäi lokakuussa 1944 Porkkalan vuokra-alueelle. Vuokra-ajan päätyttyä asema avattiin jälleen normaalille liikenteelle toukokuussa 1956. 1960-luvulla Siuntion asemanseutu alkoi kasvaa kunnan tärkeimmäksi taajamaksi ohi kirkonkylän. Seuraavalla vuosikymmenellä asemakylä oli jo selvästi kirkonkylää suurempi asutuskeskittymä, ja myös pääosa kunnallisista ja kaupallisista palveluista oli siirtynyt sinne. Tavaraliikenne Siuntion asemalla lopetettiin vuonna 1990 ja lipunmyynti suljettiin 1991. Aseman itäpuolinen tasoristeys poistettiin käytöstä alikulun valmistuttua syksyllä 1992. Junasuoritus toimi pari vuotta uudessa laiterakennuksessa, kunnes rataosan kauko-ohjaus otettiin käyttöön vuonna 1993. Vanha asemarakennus ja tavarasuoja siirtyivät Ratahallintokeskukselta Senaatti-kiinteistöille ja edelleen myyntiin vuonna 2007. == Kuvagalleria == Tiedosto:Sjundeå järnvägsstation skylt.jpg|Kyltit Siuntion rautatieasemalla. Tiedosto:Siuntion asema - The more than one hundred year old railway station building is still in use today.jpg|Siuntion rautatieasema talvella. Tiedosto:Sjundeå järnvägsstation - 2015.png|Siuntion asemalaiturit. Tiedosto:Sjundeå station.jpg|Siuntion rautatieasema tammikuussa 2024. Tiedosto:Sjundeå järnvägsstations baksida.jpg|Asemarakennus takaa. Tiedosto:Sjundeå järnvägsstation baksida.jpg|Asemarakennuksen itäpääty Tiedosto:Sjundeå stationsbyggnad baksida.jpg|Asemarakennuksen länsipääty. Tiedosto:Sjundeå station spår 2.jpg|Asemalaituri tammikuussa 2024. ==Lähteet== ==Aiheesta muualla== Luokka:Uudenmaan henkilöliikenteen rautatieliikennepaikat Luokka:Bruno Granholmin suunnittelemat rakennukset Luokka:Siuntion liikenne Rautatieasema Luokka:Suomen 1890-luvulla rakennetut rautatieliikennepaikat
Inkoon rautatieasema

Inkoon rautatieasema (, ) on rautatieliikennepaikka rantaradalla, noin viiden kilometrin päässä Inkoon keskustasta. Asema avattiin 1. syyskuuta 1903 lähelle Mustiolle vievää tietä, ja se on rakennettu Bruno Granholmin laatimien IV luokan aseman tyyppipiirustusten mukaan. Myöhemmin asema-alueelle rakennettiin myös makasiini sekä vesitorni. Inkoon ratapihaa siirrettiin 1990-luvulla aseman edestä sen länsipuolelle, jolloin rakennettiin myös alikulkutunneli etelänpuoleiselle laiturille. Tavaraliikenne lopetettiin vuonna 1991 ja miehitys kaksi vuotta myöhemmin. Vuonna 2006 Inkoon kunnanhallitus esitti henkilöjunien pysähtymisten siirtämistä Tähtelän asemalle, koska sen sijaintia pidettiin parempana. Esitys ei kuitenkaan toteutunut. Henkilöliikenne Inkoon asemalla lopetettiin 27. maaliskuuta 2016, kun lähiliikenteen Y-juna lakkasi liikennöimästä Siuntion ja Karjaan välillä. Inkoon asemalla pysähtyi kuitenkin VR:n järjestämä liityntäbussiyhteys, joka kulki Kirkkonummen ja Karjaan rautatieasemien välillä. Bussivuoroja oli arkisin kolme päivässä kumpaankin suuntaan. Henkilöliikenne Inkoon asemalla alkoi uudelleen 3. huhtikuuta 2024. Asemalla pysähtyy kolme H-junavuoroa viikossa molempiin suuntiin. == Lähteet == == Aiheesta muualla == *VR: Inkoon rautatieasema Rautatieasema Luokka:Uudenmaan henkilöliikenteen rautatieliikennepaikat Luokka:Bruno Granholmin suunnittelemat rakennukset
Skoklosterin linna

thumb|right|250px|Skoklosterin linna. Skoklosterin linna () on Ruotsissa Mälaren-järven läheisyydessä Uppsalan ja Tukholman kaupunkien välissä Håbon kunnassa sijaitseva linna. Se on Ruotsin kaikkien aikojen suurin yksityinen linna ja yksi maailman tärkeimmistä barokkimuseoista.LSH: Museerna Viitattu 4.3.2013. ==Historia== Linnan rakennutti vuosina 1654–1668 ruotsalainen Carl Gustaf Wrangel.Statens Fastighetsverk: Skoklosters slott, Bålsta Viitattu 4.3.2013. Nelikerroksinen rakennus on tehty tiilestä ja siinä on 77 huonetta. Linnan suunnittelusta vastasi saksalainen arkkitehti Caspar Vogel. Carl Gustaf Wrangel kuoli vuonna 1676, jolloin linna ei ollut vielä kokonaan valmis. Jean de la Valléen linnaan rannan puolelle suunniteltu rakennus ja barokkipuutarhat jäivät toteuttamatta. Wrangelin kuoleman jälkeen linnan peri hänen tyttärensä Margareta Juliana, joka oli avioitunut Nils Brahen kanssa. Nils Brahen kuoleman jälkeen 1699 hänen leskensä perusti sääntöperinnön pojalleen kenraalimajuri Abraham Brahelle (1699–1728). Skoklosterin linna oli sen jälkeen Brahe-suvun omistuksessa, kunnes suvun viimeinen edustaja kuoli 1930, jolloin linna siirtyi perintönä von Essenin perheelle. Von Essenit olivat viimeiset yksityiset linnan omistajat ja heitä varten rakennettiin 1940-luvulla asuinhuoneistot linnan pohjakerrokseen. Omistajasuvut ovat vuosisatojen kuluessa keränneet taidetta, tekstiilejä, taide-käsitöitä, kirjoja sekä keramiikkaa ajalta 1550–1850. Linnan juhlasali, josta piti tulla yksi Pohjois-Euroopan suurimmista, ei valmistunut koskaan, vaan se on säilynyt siinä asussa, mihin työntekijät sen jättivät kesällä 1676. Työkalut ja rakennustelineet ovat yhä paikoillaan. Kun Ruotsin valtio otti linnan haltuunsa 1967, aloitettiin laaja restaurointityö arkkitehti Ove Hidemarkin johdolla. Työ suoritettiin vanhoja työmenetelmiä ja materiaaleja käyttäen. Apuna olivat Wrangelin kirjastoon jättämät käsikirjat. Linna on nykyään rakennusmuistomerkki. ==Museo== Linna irtaimistoineen siirtyi 1967 Ruotsin valtiolle ja on siitä lähtien toiminut museona. Skokloster kuuluu samaan organisaatioon kuin Kuninkaallinen varuskamari (Livrustkammaren) ja Hallwylin museo.LSH: Organisation Viitattu 4.3.2013. Skoklosterissa on kolme asekokoelmaa: Wrangelin, Brahen sekä Bielken kokoelmat. Linnan kokoelmista varastettiin 1990-luvulla esineistöä, ja ainakin osan varkauksista tunnusti linnan kirjastonhoitaja. Varastettu astrolabi palautettiin museoon, kun italialainen keräilijä totesi kokoelmissaan olevan esineen varastetuksi.Ruotsalaismuseo saa takaisin astronomisen aarteensa, Yle.fi/uutiset 21.8.2013 ==Lähteet== ==Kirjallisuutta== * Bergström, Carin (red), Turander, Ralf (foto): Skoklosters slott under 350 år. Byggförlaget AB. 2005. ==Aiheesta muualla== * Linnan kotisivut Luokka:Uppsalan läänin linnat Luokka:Håbon kunta
Porfyrios Kalliopas

pienoiskuva|Veistos, jolla kunnioitetaanPorfyriosia. Porfyrios Kalliopas oli 500-luvun tunnetuimpia valjakkoajajia Bysantin valtakunnassa. Hän oli kotoisin Libyasta ja aloitti ajouransa noin kaksikymmenvuotiaana. Porfyrios dominoi kilpa-ajoja Bysantissa yhteensä noin neljänkymmenen vuoden ajan. Hänet palkittiin menestyksestään arvonimellä faktionarios (tai latinalaisittain factionarius). Hänelle pystytettiin patsas noin vuonna 500 Konstantinopolin hippodromille ja toinen noin vuonna 545. Patsaat ilmeisesti tuhottiin vuonna 1204, kun neljännellä ristiretkellä Konstantinopoliin harhautuneet ristiretkeläiset hävittivät kaupunkia. Patsaista on säilynyt nykypäivään vain jalustat. Historioitsija Johannes Malalas viittaa kerran Porfyriokseen. Hänet tunnetaan myös Maksimos Planudeksen Antologian epigrammeista. Niistä 32 on omistettu hänelle, mutta vain 22 muille ajajille. Porfyrios kilpaili sekä sinisessä että vihreässä sirkuspuolueessa. Kilpa-ajot olivat erittäin suosittuja Bysantissa ja voittajia kohdeltiin sankareina. ==Lähteet== Luokka:Antiikin urheilijat Luokka:Hevosurheilijat Luokka:Bysanttilaiset henkilöt Luokka:Vuonna 480 syntyneet Luokka:Kuolinvuosi tuntematon
Virtuaalilemmikki

pienoiskuva|Virtuaalilemmikkejä esillä museossa Virtuaalilemmikki on elektroninen peli, jossa jäljitellään lemmikin hoitamista. Älypuhelimiin on tehty virtuaalilemmikkipelejä kuten Pou.Pou kaipaa paijausta puhelimessa, YLE 10.1.2013 Poun saa iOS-laitteille ja Androidille. Tamagotchi on virtuaalilemmikkilaite. == Katso myös == * Dragonadopters * Virtuaalinen eläintenhoito == Lähteet == Luokka:Simulaatiopelit Luokka:Mobiilipelit
Factio

Factiones (lat. mon.; yks. factio, yhteisö, puolue) olivat Rooman valtakunnassa vaunukilpa-ajojen järjestelyistä, kuten hevosten hankinnasta ja kilpailijoiden valmennuksesta vastanneita ryhmittymiä. Pekka T. Heikura: "Muinaisia formulakuskeja ja huliganismia - Kilpa-ajot Konstantinopolin hippodromilla". Tieteessä tapahtuu, 2001/5. Aluksi vuoden 70 eaa. tienoilla ryhmittymiä oli kaksi, valkoinen ja punainen. Keisariajalla ryhmittymien määrä kasvoi neljään, kun mukaan tulivat sininen ja vihreä puolue. Myöhäisantiikissa factioiden kannattajat muodostivat sirkuspuolueita (tai circuspuolueita, ajopuolueita). Factiot maksoivat huippuajajille huomattavia palkkioita ja kilpailu parhaista ajajista oli tallien välillä kiivasta. Juvenalis kertoo, että huippuajajat saattoivat ansaita satakertaisesti asianajajaan verrattuna. Keisari Theodosius II kannatti vihreitä, Anastasios I punaisia ja Justinianus I sekä puolisonsa Theodora sinisiä. 400-luvun puolivälin jälkeen Konstantinopolissa yleistyivät sirkusmellakat, joissa sirkuspuolueiden väliset erimielisyydet kärjistyivät mellakoinniksi. Mellakoita oli yhteensä useita kymmeniä. Vuonna 390 oli Thessalonikassa kuuluisa mellakka. Mellakat johtivat lopulta vuonna 532 Nika-kapinaan, kun katsojien tyytymättömyys eräiden sinisten ja vihreiden kannattajien saamiin hirttotuomioihin kanavoitui lopulta vallankumousyritykseksi. Rähinöinnissä arvioidaan kuolleen 30 000 – 50 000 henkilöä. Mellakoita rauhoittamaan jouduttiin kutsumaan armeijayksiköitä, minkä arvioidaan olleen syy niiden poikkeukselliselle verisyydelle. Nika- kapinan jälkeen seuraava mellakka sattui vasta vuonna 547 ja uudestaan kahtena seuraavana vuonna. Sirkuspuolueiden erimielisyyksiä on yritetty selittää sekä niiden kannattajien oletetuilla poliittisilla että uskonnollisilla erimielisyyksillä. Toisen varteenotettavan tulkinnan mukaan kyseessä oli tavallinen huliganismi. Riippumatta siitä oliko sirkuspuolueilla poliittista agendaa, niillä varmasti oli poliittista merkitystä. Puolueet tarjosivat tavan kanavoida yhteiskunnan epäkohtia, esimerkiksi ruoan puutetta, koskenutta tyytymättömyyttä. Factioiden merkitys väheni valjakkoajojen menettäessä suosiotaan 500-luvun loppupuolelta lähtien. ==Factio politiikassa== Factio tarkoitti Roomassa myös poliittisia ryhmittymiä, kuten optimaatit ja populaarit. Toisaalta sirkuspuolueetkin omaksuivat poliittisia mielipiteitä. Niinpä Bysantin vihreän puolueen johtajat olivat maanomistajaluokkaa ja sinisen puolueen johto taas kauppa- ja teollisuuspiirejä, ja puolueiden välillä oli näkemyseroja. Vahvin osoitus sirkuspuolueiden poliittisesta voimasta oli kuitenkin vuoden 532 Nika-kapina, joka oli vähällä tuhota keisari Justinianuksen uran, kun molemmat sirkuspuolueet aloittivat kapinan keisaria vastaan. ==Lähteet== Luokka:Antiikin urheilu Luokka:Bysantin valtakunta Luokka:Rooman valtakunta
Anastasius I

Anastasius I voi tarkoittaa seuraavia henkilöitä: * Anastasius I, paavi * Anastasios I, Bysantin keisari
Live-CD

Live-CD:iksi kutsutaan CD/DVD-levyltä keskusmuistiin käynnistyviä ohjelmia, kuten käyttöjärjestelmiä tai palomuureja. Live-CD:itä on mahdollista käyttää esimerkiksi käyttöjärjestelmän kokeiluun, tai kiintolevyn osiointiin tai verkon selaamiseen siten, ettei tietokoneelle jää tietoja käytöstä. Live- CD:ltä käynnistynyt käyttöjärjestelmä ei tee muutoksia tietokoneen kiintolevyyn ilman erillistä toimenpidettä. Jotkut Live-CD:t tarjoavat mahdollisuuden tallentaa asetukset esimerkiksi USB-muistitikulle, jolta ne voidaan palauttaa seuraavia käyttökertoja varten. Osa Live-CD:ltä pyörivistä käyttöjärjestelmistä on mahdollista asentaa tietokoneen kiintolevylle kuten tavanomainen käyttöjärjestelmä. == Linux == Suosituimpia Live-CD:itä ovat Linux-jakelut. Live-Linux on Linux, joka on suunniteltu toimimaan täysin siirrettävältä medialta, kuten CD- tai DVD-levyltä tai USB-muistitikulta. Valtaosa Live-CD:istä on ilmaisia ja ladattavissa julkaisijan verkkosivuilta. Ilmaisia Live-CD:itä ovat muun muassa Knoppix, Ubuntu, Damn Small Linux ja Puppy Linux. Live-Linuxit käynnistyvät suoraan medialtaan eivätkä vaadi minkäänlaista asennusta kiintolevylle toimiakseen, joten ne ovat oivallinen ja turvallinen tapa tutustua Linuxiin ja sen eri jakeluversioihin. == Aiheesta muualla == *Lista Live-Linux jakeluista *Lista Live-käyttöjärjestelmistä yleensä Luokka:Linux Luokka:Käyttöjärjestelmätekniikka
Anastasius II

Anastasius II voi tarkoittaa seuraavia henkilöitä: * Anastasius II, paavi * Anastasios II, Bysantin keisari
Mark González

Mark Dennis González Hoffman (s. 10. heinäkuuta 1984 Durban, Etelä-Afrikka) on chileläinen jalkapalloilija. Hän on kotimaansa seurojen lisäksi edustanut Espanjassa Albacetea, Real Sociedadia ja Betisiä, Englannissa Liverpoolia, Venäjällä TsSKA Moskovaa sekä Brasiliassa Sport Recifeä. González on tunnettu nopeudestaan, josta tulee myös hänen lempinimensä "Speedy". González aloitti ammattilaisuransa vuonna 2002 chileläisessä Universidad Católicassa, jossa hän pelasi vuoteen 2004 saakka ennen kuin siirtyi Espanjan Primera Divisiónin Albaceteen. Albacetessä González ehti pelata vain yhden kauden ennen kuin englantilainen Liverpool hankki keskikenttäpelaajan joukkueeseensa. Loukkaantumisen ja työlupaepäselvyyksien vuoksi González ei kuitenkaan kaudella 2005–2006 päässyt pelaamaan Liverpoolissa otteluakaan. Kevään 2006 hän vietti lainalla Real Sociedadissa, jossa hän teki viisi maalia pelaamassaan 16 ottelussa. Kaudella 2006–2007 González debytoi Liverpoolissa Mestarien liigan karsintaottelussa Maccabi Haifaa vastaan. 85. peliminuutilla vaihdosta tullut González teki Liverpoolin 2–1-voittomaalin. Kaudeksi 2007–2008 González palasi Espanjaan, tällä kertaa Real Betisin joukkueeseen. Chilen maajoukkueessa González pelasi 56 ottelua ja teki niissä kuusi maalia vuosina 2003–2016. == Lähteet == == Aiheesta muualla == * Mark González Football Database -sivustolla * Mark Gonzálezin tilastot Perun Primera Divisiónissa * Mark Gonzálezin tilastot Espanjan Primera Divisiónissa Luokka:Chileläiset jalkapalloilijat Luokka:Vuonna 1984 syntyneet Luokka:Elävät henkilöt
Under Pressure

Under Pressure on Queenin ja David Bowien vuonna 1981 julkaisema rock-kappale. Se oli ensimmäinen Queenin julkaisema yhteistyö toisen artistin kanssa. Kappale nousi listaykköseksi Britannian ja Alankomaiden virallisilla singlelistoilla. Queenin ja David Bowien yhteistyö alkoi, kun Bowien oli tarkoitus laulaa taustalaulut kappaleella ”Cool Cat”. Under Pressure kirjoitettiin Queenin studioilla Sveitsin Montreux’ssä. Kappale ilmoitettiin kaikkien Queenin jäsenten ja Bowien yhteistyössä kirjoittamaksi, mutta basisti John Deacon kertoi vuonna 1984 Freddie Mercuryn olleen pääasiallinen lauluntekijä. ”Under Pressuren” bassokuvion tekijästä ei ole täyttä selvyyttä. Deacon kertoi lehdistölle, että sen sävelsi Bowie, mutta kitaristi Brian May ja rumpali Roger Taylor ovat ilmoittaneet sen tekijäksi Deaconin. Bowie on kertonut, että bassokuvio oli jo valmis ennen hänen tuloaan mukaan. Under Pressure julkaistiin singlenä 26. lokakuuta 1981 ja albumin Hot Space yhdentenätoista kappaleena 25. toukokuuta 1982. Singlen toisena puolena oli kappale ”Soul Brother”. EMI julkaisi vuonna 1988 singlestä uuden version, johon sisältyi myös kappale ”Body Language”. Lisäksi kappale on myöhemmin julkaistu sekä Queenin että David Bowien kokoelmalevyillä. David Bowie ei esittänyt ”Under Pressurea” konserteissa ennen vuotta 1992, jolloin hän lauloi sen Freddie Mercuryn muistokonsertissa duettona Annie Lennoxin kanssa.http://www.songfacts.com/detail.php?id=1383 Kappaleen bassokuviota on käytetty (sämplätty) Vanilla Icen hittikappaleessa "Ice Ice Baby".http://www.songfacts.com/detail.php?id=1414 == Kokoonpano == * David Bowie – laulu, syntetisaattori * Freddie Mercury – laulu * Brian May – kitara * John Deacon – basso * Roger Taylor – rummut == Lähteet == ==Aiheesta muualla== * Queen - Under Pressure (Official Video) YouTubessa Luokka:Queenin kappaleet Luokka:David Bowien kappaleet Luokka:Vuoden 1981 kappaleet
Hiilidisulfidi

Hiilidisulfidin kemiallinen kaava on CS2 ja rakennekaava S=C=S. Se on hiilen ja rikin yhdiste, jota kutsutaan myös nimillä rikkihiili, hiilibisulfidi tai hiilisulfidi. Sitä käytetään viskoosin valmistukseen. Hiilidisulfidi on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 76,1 g/mol, sulamispiste –111 °C, kiehumispiste 46 °C, suhteellinen tiheys 1,26 g/cm3 (vesi = 1,0 g/cm3), liukoisuus veteen 0,2 g/100 ml 20 °C:n lämpötilassa, leimahduspiste –30 °C c.c., itsesyttymislämpötila 90 °C ja CAS-numero 75-15-0. Koska hiilidisulfidi on tulenarkaa, se tyypillisesti varastoidaan vesikerroksen alle. Se on myös hyvin myrkyllistä ihmiselle. Hiilidisulfidia valmistetaan metaanista ja rikistä tai antamalla amorfisen hiilen reagoida rikkihöyryn kanssa sähköuunissa. Hiilidisulfidi muodostaa ksantaatteja alkoksideista tai alkoholeista emäksen avulla. Reaktiolla valmistetaan viskoosikuitua selluloosasta. Toisin kuin selluloosa, selluloosaksantaatti ((C6H9O4-O-C(=S)-SNa)x) voidaan saada liukenemaan natriumhydroksidiliuokseen. Väkevä liuos, ns. viskoosi, vedetään kuiduksi ja edelleen kelataan happokylpyyn, jossa selluloosaksantaatti hajoaa takaisin selluloosaksi. Vesipesun jälkeen kuitu on valmis. Samalla menetelmällä valmistetaan myös keinotekoisia makkarankuoria, joita voidaan vahvistaa muista kuiduista tehdyllä paperilla. == Lähteet == == Aiheesta muualla == * *Hiilidisulfidin eli rikkihiilen OVA-ohje Luokka:Sulfidit Luokka:Hiiliyhdisteet
Gotthard-tunneli

Gotthard-tunneli voi tarkoittaa seuraavia Gotthardin vuoret ja Gotthardin solan alittavia tunneleita Sveitsissä: * Gotthardin maantietunneli, maantietunneli * Gotthardin tunneli, rautatietunneli * Gotthardin pohjatunneli, rakenteilla oleva rautatietunneli
Cuanza

Cuanza on Angolan joki, joka laskee Atlantin valtamereen juuri maan pääkaupungin Luandan eteläpuolella. Siitä on saanut nimensä kaksi angolalaista maakuntaa, Cuanza Norte ja Cuanza Sul. Cuanzan alkulähde sijaitsee 1 450 metrin korkeudessa Keski-Angolassa. Joki on 965 kilometriä pitkä, ja sen sivujokia ovat Kuiva, Luando ja Lucala. Luokka:Angolan joet Luokka:Atlanttiin laskevat vesistöt
Fat Family

Fat Family on brasilialainen 1990-luvulla perustettu yhtye, jonka ensimmäinen levy Jeito sexy julkaistiin vuonna 1998. Levyä on myyty yhteensä 1,8 miljoonaa kappaletta. Luokka:Brasilialaiset popyhtyeet Luokka:Brasilialaiset soulyhtyeet
Sheryl Crow

Sheryl Suzanne Crow (s. 11. helmikuuta 1962) on yhdeksän Grammya voittanut yhdysvaltalainen bluesrockin laulaja-lauluntekijä, kitaristi ja basisti. Hän on julkaissut yhdeksän studioalbumia ja yhden kokoelmalevyn. ==Ura== Crow on kotoisin Kennettistä Missourista ja hänen perheensä on hyvin musikaalinen. Hän valmistui 1984 Missourin yliopistosta ja oli muutamia vuosia musiikinopettajana St. Louisin lähiön koulussa ennen muuttamistaan Los Angelesiin 1986. Hän sai töitä taustalaulajana ja lauloi muun muassa Michael Jacksonin Bad-kiertueella. Hän lauloi Saturday Night Livessa 1990 ja sai samana vuonna levytyssopimuksen A&M; Recordsilta. Hänen ensilevytyksensä Tuesday Night Music Club ilmestyi elokuussa 1993. Crow sai 1994 Grammyt: paras naisartisti kappaleesta "All I Wanna Do", vuoden levy: All I Wanna Do ja paras uusi artisti. Vuonna 1996 hän julkaisi nimikkoalbumin Sheryl Crow ja vuonna 1996 The Globe Sessionsin. James Bond -elokuvan Huominen ei koskaan kuole soundtrackille Crow lauloi nimikappaleen "Tomorrow Never Dies". Vuonna 2002 julkaistiin hänen neljäs pitkäsoittonsa C'mon, C'mon ja seuraavana vuonna kokoelmalevy The Very Best of Sheryl Crow, joka sisälsi monia singleistä ja muutamia uusia kappaleita. Viimeisin levy on 2017 julkaistu Be Myself. ==Yksityiselämä== Crow alkoi seurustella kilpapyöräilijä Lance Armstrongin kanssa loppuvuodesta 2003. Syyskuussa 2005 he kihlautuivat, mutta päätyivät jo viiden kuukauden jälkeen eroon. Crow'lla todettiin helmikuussa 2006 rintasyöpä, joka hoidettiin rinnan säästävällä leikkauksella ja sädehoidolla. Hänellä on tähti Hollywoodin Walk of Fame -kävelykadulla. Crow adoptoi toukokuussa 2007 poikalapsen, joka on syntynyt huhtikuussa 2007. == Diskografia == * * * * * * * * * * * ==Aiheesta muualla== * Sheryl Crow - virallinen kotisivu * Luokka:Hollywood Walk of Fame Luokka:Grammy-palkinnon saajat Luokka:Yhdysvaltalaiset laulajat Luokka:Yhdysvaltalaiset kitaristit Luokka:Amerikanenglantilaiset Luokka:Vuonna 1962 syntyneet Luokka:Elävät henkilöt
Pascoal Ranieri Mazzilli

Pascoal Ranieri Mazzilli (27. huhtikuuta 1910 – 21. huhtikuuta 1975) oli brasilialainen poliitikko. Hän toimi maansa presidenttinä kaksi viikkoa elokuussa 1961 Jânio Quadrosin erottua tehtävästä varapresidentti João Goulartin ollessa virallisella valtiovierailulla Kiinassa. Armeija esti Goulartia nousemasta presidentiksi, mutta myöhemmin parlamentaarinen hallitus nimitti hänet tehtävään. 1. huhtikuuta 1964, Goulartin vallasta syrjäyttämisen jälkeen, Mazzilli toimi uudelleen presidenttinä, marsalkka Humberto de Alencar Castelo Brancon valintaan saakka. == Lähteet == Luokka:Brasilian presidentit Luokka:Vuonna 1910 syntyneet Luokka:Vuonna 1975 kuolleet
Frank Hopkins

Frank Hopkins (Frank T. Hopkins), (1865–1951) oli yhdysvaltalainen ammattiratsastaja ja mustangihevosten suojelua edistänyt cowboy. Hänen väitetään voittaneen yli neljäsataa pitkän matkan ratsastuskilpailua. Hän jatkoi tätä harrastustaan yli 60-vuotiaaksi. Hopkinsilla itselläänkin oli mustangi, nimeltä Hidalgo.frankhopkins-tribuuttisivusto. Viitattu 13.7.2014. Hopkinsista ei tiedetä paljoa, mutta sanotaan että hänen äitinsä oli intiaani, johon Frank Hopkinsin isä rakastui saapuessaan Amerikkaan.Frank Hopkins, Deceased Person. Who is log. (Teksti peräisin englanninkielisestä Wikipediasta.) Viitattu 13.7.2014. ==Lähteet== Luokka:Yhdysvaltalaiset henkilöt Luokka:Vuonna 1865 syntyneet Luokka:Vuonna 1951 kuolleet
Japanin ralli

Japanin ralli (Rally Japan) on Japanissa ajettava rallin MM-sarjan osakilpailu. == Historia == Japanin ralli oli ensimmäisen kerran mukana rallin MM-sarjassa vuonna 2004 ja järjestettiin vuoteen 2007 saakka Hokkaidōn saarella Tokachi-Obihiron alueella. Vuosina 2008 ja 2010 (kilpailua ei järjestetty vuonna 2009) keskuspaikkana oli Sapporo. Kilpailu oli soraralli, joka ajettiin kapeilla metsäteillä. Japanin ralli ei kuulunut rallin MM-sarjan kilpailuohjelmaan vuosina 2009 ja 2011–2019. Kilpailun oli tarkoitus tehdä paluu MM-sarjaan kaudella 2019, mutta kausi päätettiin järjestää 14 kilpailun pituisena 15 kilpailun sijaan kustannussyistä. Myöhemmin paluuta aiottiin kaudella 2020 ja kaudella 2021, mutta molempina vuosina kilpailu jouduttiin perumaan koronaviruspandemian vuoksi. Paluu viivästyi lopulta kaudelle 2022. Kaudelle 2022 ralli siirrettiin Hokkaidōsta Honshūn asfalttiteille Nagoyan ympäristöön. Huoltoalue on Toyotassa. Lokakuussa 2024 kerrottiin, että rallia ajetaan Toyota Cityn lähistöllä Aichin ja Gifun prefektuureissa ainakin vuoteen saakka 2028 ulottuvalla sopimuksella. == Voittajat == pienoiskuva|Mikko Hirvonen Japanin rallissa 2007. Lähde: Kausi Kuljettaja Kartanlukija Auto Raportti 2004 Petter Solberg Phil Mills Subaru Impreza WRC 2004 Raportti 2005 Marcus Grönholm Timo Rautiainen Peugeot 307 WRC Raportti 2006 Sébastien Loeb Daniel Elena Citroën Xsara WRC Raportti 2007 Mikko Hirvonen Jarmo Lehtinen Ford Focus RS WRC 07 Raportti 2008 Mikko Hirvonen Jarmo Lehtinen Ford Focus RS WRC 08 Raportti 2009 Ei järjestetty Ei järjestetty Ei järjestetty Ei järjestetty 2010 Sébastien Ogier Julien Ingrassia Citroën C4 WRC Raportti 2011 – 2019 Ei järjestetty Ei järjestetty Ei järjestetty Ei järjestetty 2020 – 2021 Peruttiin koronaviruspandemian vuoksi Peruttiin koronaviruspandemian vuoksi Peruttiin koronaviruspandemian vuoksi Peruttiin koronaviruspandemian vuoksi 2022 Thierry Neuville Martijn Wydaeghe Hyundai i20 N Rally1 Raportti 2023 Elfyn Evans Scott Martin Toyota GR Yaris Rally1 Raportti == Lähteet == *
Pop-up

Pop-up tarkoittaa seuraavia asioita: * väliaikaista tai tilapäistä toimintaa, kuten esimerkiksi Pop up -ravintola, pop-up -baari, -kahvila tai -myymälä. * Ponnahdusikkuna == Lähteet ==
Hiilitetrabromidi

Hiilitetrabromidi eli tetrabromimetaani on hiilen ja bromin yhdiste, jonka kemiallinen kaava on CBr4. Hiilitetrabromidi on normaaliolosuhteissa olomuodoltaan väritön kiteinen aine, joka ei juurikaan liukene veteen (0,024 g/100 ml, 30 °C). Yhdiste liukenee etanoliin, kloroformiin ja dietyylieetteriin. Sen moolimassa on 331,6 g/mol, sulamispiste 90 °C, kiehumispiste 190 °C, tiheys 3,42 g/cm3 ja CAS-numero 558-13-4. == Katso myös == *Bromimetaani CH3Br *Dibromimetaani CH2Br2 *Tribromimetaani CHBr3 == Lähteet == == Aiheesta muualla == * *PubChem: Carbon tetrabromide *Toxin and Toxin Target Database (T3DB): Tetrabromomethane *ChemBlink: Carbon tetrabromide Luokka:Bromidit Luokka:Hiiliyhdisteet Luokka:Organohalidit
Tarujen Saari

Tarujen Saari on suomalainen folkrock-yhtye. Yhtye esittää melodisia kappaleita, joista osa on vuosisatoja vanhoja. Yhtye perustettiin vuonna 1996 ja se on esiintynyt Kaustisen kansanmusiikkitapahtumassa sekä lukuisissa pienemmissä tapahtumissa ja erityisesti erilaisissa keskiaikatapahtumissa. Esiintymisasuinaan Tarujen Saaren jäsenet käyttävät keskiaikatyylistä puvustusta. Yhtye käyttää sähkökitaroita, mutta esiintyy pyynnöstä akustisesti. Yhtyeen viides, vuonna 2006 julkaistu albumi sisältää aikaisempaa enemmän heavy metal -elementtejä. == Albumit == * Helmiä ja kuparikolikoita (1998) * Hepsankeikka (2000) * Levoton hauta (2002) * Sota kirottu! (2004) * Susien Yö – Delirium Lupus (2006) == Jäsenet == * Kaisa Saari – laulu ja puhaltimet * Vesa Vigman – sähkökitara, kampiliira * Pasi Kuitunen – rummut * Auri Niskanen – viulu * Petri Kaitamäki – sähkökitara, akustinen kitara, haitari * Marko Kuosma – sähkökitara, akustinen kitara Perustajajäsen Tapio Mattlar (kampiliira, akustinen kitara) jätti yhtyeen alkuvuodesta 2006. == Aiheesta muualla == * Kansanmusiikki.fi. * Kippola, Heikki: Tarujen Saari. Colossus 1/2002. Luokka:Suomalaiset folk rock -yhtyeet
Nevis

Nevis [ˈniːvɪs] on Pieniin Antilleihin kuuluva saari Karibianmerellä. Se muodostaa yhdessä Saint Kittsin kanssa Saint Kitts ja Nevisin liittovaltion. Saari sijaitsee 350 kilometriä Puerto Ricosta kaakkoon ja 80 kilometriä Antiguasta länteen. Nevisin pinta-ala on 93 km² ja väkiluku 13 182 (2021). Sen pääkaupunki on Charlestown. Lukutaitoisuus on 98 %. Ainoa virallinen kieli on englanti. Suurin osa saaren asukkaista on afrikkalaisperäistä. Nevisin pohjoiskärjessä lähellä Newcastlen kylää sijaitsee Vance W. Amoryn kansainvälinen lentoasema. == Historia == Nevisillä oli ihmisasutusta Kristoffer Kolumbuksen saavuttua sinne vuonna 1493. Karibit kutsuivat saarta nimellä Oualie ja britit nimellä Dulcina. Saaren nykyinen nimi tulee espanjankielisestä alkuperäisnimestä (Nuestra Señora de las Nieves), jonka Kolumbus antoi sille löydettyään sen ja todettuaan saaren pilvien verhoamien vuorenhuippujen muistuttavan Espanjan lumihuippuisia vuoria ( = lumet). Nevis itsenäistyi yhdessä Saint Kittsin kanssa vuonna 1983. Ehdotus irtautua Saint Kittsistä ei mennyt läpi vuonna 1998. == Talous == Nevisin asukasluku on 11 000, mutta sitä pitää kotipaikkanaan 18 000 yhtiötä. Nevisille rekisteröidyt yritykset pääsevät osallisiksi löysästä lainsäädännöstä, jota saarella on ajettu vuodesta 1984 lähtien. Yrityksillä ei ole esimerkiksi raportointi-, tilintarkastus- tai kirjanpitovelvoitteita. == Matkailu == Nevisin saaren vanhoille sokeriplantaaseille perustetut siirtomaatyyliset hotellit ovat pitkään olleet vauraiden brittiläisten suosiossa, ja uudemmat loistohotellit ovat tuoneet saarelle paljon amerikkalaisia golfturisteja. Saaren parhaat hiekkarannat ovat länsirannalla, kun taas Atlantin puoleiset rannat ovat kivikkoisempia. == Kunnat == Nevis jakautuu viiteen hallinnolliseen alueeseen/kuntaan, joiden asukasluku vuoden 2021 väestönkaskennan mukaan jakaantuu seuraavasti: Hallinnollinen alue Kunta Asukasluku Prosenttiosuus Saint George Gingerland 2 323 17,6 % Saint James Windward 2 290 17,4 % Saint John Figtree 4 416 33,5 % Saint Paul Charlestown 1 888 14,3 % Saint Thomas Lowland 2 265 17,2 % Gingerland on nimensä mukaisesti tunnettu inkiväärin, muskotin ja kanelin kasvatuksesta sekä erikoisesta kahdeksankulmion muotoisesta metodistikirkostaan vuodelta 1830. == Tunnettuja Nevisillä syntyneitä tai vaikuttaneita henkilöitä == * Alexander Hamilton (n. 1755–1804), poliitikko * Eulalie Spence (1894–1981), näytelmäkirjailija * Cicely Tyson (n. 1924-2021), näyttelijä * Elquemedo Willett (s. 1953), kriketinpelaaja == Lähteet == == Aiheesta muualla == Luokka:Saint Kitts ja Nevisin maantiede Luokka:Itsehallintoalueet
Jalkapallon Euroopan-mestaruuskilpailut 1992

Vuoden 1992 jalkapallon EM-kisat (Euro 92) järjestettiin Ruotsissa 10. - 26. kesäkuuta 1992. Kisoihin osallistui 8 maata. Isäntämaana Ruotsi pääsi automaattisesti mukaan kisoihin. 7 muuta osanottajaa selvisi kisoihin karsintojen kautta. Poliittiset mullistukset näkyivät osanottajalistassa. Neuvostoliitto oli selviytynyt karsinnoista EM-lopputurnaukseen, mutta valtiona Neuvostoliitto oli jo hajonnut ennen kisoja. Niinpä Neuvostoliiton paikan EM-kisoissa peri IVY. Myös Jugoslavia oli selvittänyt karsinnat, mutta Jugoslavian sotien puhkeamisen takia joukkue suljettiin kisoista, ja sen paikan peri Jugoslavian voittamassa lohkossa kakkoseksi sijoittunut Tanska. Tanska etenikin kaikkien yllätykseksi Richard Møller Nielsenin johdollaTanska teki vuonna 1992 yhden kaikkien aikojen urheiluihmeistä Euroopan mestaruuteen asti. Loppuottelussa se kaatoi Saksan 2-0. Ruotsin EM-lopputurnaus oli ensimmäinen merkittävä jalkapalloturnaus, jossa pelaajien paitoihin oli numeroiden lisäksi painettu myös nimet. == Stadionit == *Nya Ullevi, Göteborg *Råsundastadion, Tukholma *Malmö stadion, Malmö *Idrottsparken, Norrköping == A-lohko == * - 1-1 **24. Jan Eriksson 1–0, 58. Jean-Pierre Papin 1–1 * - 0-0 * - 0-0 * - 1-0 **58. Tomas Brolin 1–0 * - 2-1 **4. David Platt 0–1, 51. Jan Eriksson 1–1, 82. Tomas Brolin 2-1 * - 1-2 **8. Henrik Larsen 0–1, 60. Jean- Pierre Papin 1–1, 78. Lars Elstrup 1–2 Joukkue Ottelut Voitot Tasapelit Tappiot Maaliero Pisteet 3 2 1 0 4–2 5 3 1 1 1 2–2 3 3 0 2 1 2–3 2 3 0 2 1 1–2 2 Jatkoon Ruotsi ja Tanska. == B-lohko == * - 1-0 **75. Dennis Bergkamp 1–0 * - 1-1 **64. Igor Dobrovolski 1–0, 90. Thomas Häßler 1-1 * - 0-2 29\. Karl- Heinz Riedle 0-1, 47. Stefan Effenberg 0-2 * - 0-0 * - 3-1 **3. Frank Rijkaard 1–0, 14. Rob Witschge 2–0, 53. Jürgen Klinsmann 2–1, 72. Dennis Bergkamp 3–1 * - 3-0 **7. Paul McStay 1–0, 16. Brian McClair 2–0, 84. Gary McAllister 3–0 (rp) Joukkue Ottelut Voitot Tasapelit Tappiot Maaliero Pisteet 3 2 1 0 4–1 5 3 1 1 1 4–4 3 3 1 0 2 3–3 2 3 0 2 1 1–4 2 Jatkoon Alankomaat ja Saksa. == Välierät == * - 2-3 **11. Thomas Häßler 0–1, 59. Karl-Heinz Riedle 0–2, 64. Tomas Brolin 1–2 (rp), 88. Karl-Heinz Riedle 1–3, 89. Kennet Andersson 2-3 * - 2-2, 4-5 rpk. **5. Henrik Larsen 0–1, 23. Dennis Bergkamp 1–1, 33. Henrik Larsen 1–2, 86. Frank Rijkaard 2–2 **Rp-kilpailu: Ronald Koeman 1–0, Henrik Larsen 1–1, Marco van Basten – Peter Schmeichel torjui 1–1, Flemming Povlsen 1–2, Dennis Bergkamp 2–2, Lars Elstrup 2–3, Frank Rijkaard 3–3, Kim Vilfort 3–4, Rob Witschge 4–4, Kim Christofte 4–5 == Loppuottelu == *Nya Ullevi, Göteborg: * - 2-0 **18. John Jensen 1–0, 78. Kim Vilfort 2–0 == Maalikuninkaat == *Henrik Larsen (), 3 maalia *Karlheinz Riedle (), 3 maalia *Dennis Bergkamp (), 3 maalia *Tomas Brolin (), 3 maalia == Lähteet == 1992 Euroopan- mestaruuskilpailut 1992 Euroopan-mestaruuskilpailut Luokka:Ruotsin urheilutapahtumat
Taskulamppu

Taskulamppu on pieni lamppu joka tuottaa useimmiten melko kirkkaan ja kapean valokeilan. Se on suunniteltu mukana kannettavaksi, jotta sillä voisi valaista kohteita myös siellä, mistä kiinteä valaistus ja sähköverkko puuttuu. Perinteisessä taskulampussa on polttimena pieni hehkulamppu ja voimanlähteenä paristo. Polttimen takana on paraboloidinen heijastin, jonka etäisyyttä valonlähteestä voi merkistä ja mallista riippuen säätää ja siten muokata valokeilan muotoa. 2000-luvulla ovat yleistyneet LED-teknologiaa käyttävät taskulamput. Ledien etuna perinteisiin polttimoihin on pienempi sähkönkulutus, mikä mahdollistaa pidemmän toiminta-ajan. Ne kestävät myös iskuja hehkulamppuja paremmin sekä kuumenevat vähemmän. Nykyään on käytössä myös erilaisia vaihtoehtoisia energianlähteitä (kuten veivattava dynamo tai sähkömagneettinen induktio), jolloin varsinaisia paristoja ei tarvita ollenkaan. ==Katso myös== * Otsavalo Luokka:Valaisimet
Mašhadin kansainvälinen lentoasema

Mašhadin kansainvälinen lentoasema () on Mašhadissa Iranissa sijaitseva lentoasema. Lentoasemalla on kaksi asfalttipäällysteistä kiitotietä ja sitä käyttää sekä Iranin armeija että julkiset lentoyhtiöt. Lentoasema on rakennettu 995 metriä merenpinnan yläpuolelle. == Lähteet == == Aiheesta muualla == *Lentoaseman kotisivu Luokka:Iranin lentoasemat it:Aeroporto Internazionale di Teheran-Mehrabad
Vade retro, satana

Vade retro, satana ("Mene takaisin, Saatana", "Väisty tieltäni, Saatana" tai "Peräänny, Saatana") on keskiaikainen katolinen manausformula pahojen henkien karkottamiseksi. Se on löytynyt vuodelta 1415 olevassa baijerilaisen benediktiiniläisluostarin käsikirjoituksesta. Latinankielisessä raamatunkäännöksessä Versio Vulgatassa lause esiintyy Matteuksen evankeliumissa (4:10), missä Jeesus torjuu Saatanan houkuttelut: "Mene pois, Saatana! On kirjoitettu: *Herraa, Jumalaasi, sinun tulee kunnioittaa ja ainoastaan häntä palvella*". Latinaksi Vulgatassa: > Iterum assumit eum Diabolus in montem excelsum valde et ostendit ei omnia > regna mundi et gloriam eorum et dicit illi: "Haec tibi omnia dabo, si cadens > adoraveris me". Tunc dicit ei Iesus: "Vade, Satanas! Scriptum est enim: > "Dominum Deum tuum adorabis et illi soli servies". Markuksen evankeliumissa (8:33) Jeesus puhuttelee samalla tavalla Pietaria, joka houkuttelee häntä luopumaan kärsimystiestään: "Väisty tieltäni, Saatana! Sinun ajatuksesi eivät ole Jumalasta, vaan ihmisestä!" Latinaksi Vulgatassa: > Vade retro me, Satana, quoniam non sapis quae Dei sunt sed quae sunt > hominum." ==Käsikirjoituksessa ollut rukous== Katolisessa traditiossa lausetta on käytetty pahan karkottamiseen ja sen alkukirjaimet ovat Pyhän Benedictuksen mitalissa, jota käytetään usein myös krusifikseissa ristin keskikohdassa. Rukous kuuluu latinaksi: :Crux sacra sit mihi lux / Non draco sit mihi dux :Vade retro satana / Nunquam suade mihi vana :Sunt mala quae libas / Ipse venena bibas Vapaamuotoinen käännös: :"Pyhä risti olkoon valoni / Älköön mikään lohikäärme olko oppaani :Väisty tieltäni, saatana / Älä houkuttele minua turhalla :Se mitä tarjoat on pahaa / Juo itse myrkkysi" == Lähteet == Luokka:Latinankieliset fraasit Luokka:Manaus
Wen Tianxiang

thumb|Wen Tianxiangin rintakuva Wen Tianxiang (文天祥, Wade-Giles: Wen T'ien- hsiang, 1236–1283) oli Eteläinen Song-dynastian oppinut ja ministeri. Häntä pidetään Kiinassa isänmaallisuuden ja uskollisuuden suurimpana symbolina ja hänen kirjoituksiaan opiskellaan edelleen kouluissa. Wen syntyi 1236 Lulingissa (nyk. Ji’an), Jiangxissa. Vuonna 1256 hän oli keisarillisen virkatutkinnon ylin valvoja, rangaistusten ministeri, hallitsi Hunania ja Jiangxia ja saavutti viimein pääministerin aseman. Vuonna 1278 hän lähti neuvottelemaan rauhaa etenevien Kublai-kaanin joukkojen kanssa, jotka vangitsivat hänet ja tarjosivat hänelle uudelleen pääministerin asemaa alaisuudessaan. Wen kieltäytyi ja pakeni Wenzhouhin, missä kokosi Song- dynastian joukot taisteluun. Hänet vangittiin kuitenkin Haifengin taistelun tappion jälkeen, ja määrättiin määräämään Song-dynastian joukot antautumaan, mistä Wen myös kieltäytyi ja kirjoitti runon joka päättyi sanoihin: "Onko kukaan kuolemalta turvassa / Jättäkää uskollinen sydämeni loistamaan historian lehdille." Hän kärsi neljä vuotta mongolien vankilassa Dadussa ennen teloitustaan 1282. Vankeudessa hän kirjoitti kuuluisat teoksensa "Oikeamielisen hengen ylistys" (正气歌; Zhengqige) ja "Lingdingyangin ylitys." (过零丁洋). Luokka:Kiinalaiset kirjailijat Luokka:Vuonna 1236 syntyneet Luokka:Vuonna 1283 kuolleet
Puoltaja

Puoltaja oli suomalaisen tietäjän apuri. Puoltaja osallistui tietäjän taikamenoihin ja yliluonnollisiin suorituksiin. Käsitykset puoltajista ovat jokseenkin epävarmoja, ja osa niistä perustuu muiden kansojen šamanismiin. Tiedetään, että puoltajan tehtävänä oli säestää tai laulaa perässä, kun tietäjä lauloi. Kansanperinteen mukaan puoltaja oli läsnä tietäjän loveen lankeamisen aikana, ja hän saattoi yrittää arvata, missä tietäjä (tai hänen henkensä) oli. Loveenlankeaminen on usein tulkittu transsitilaksi, matkaksi tuonpuoleiseen. Joidenkin muiden pohjoisten kansojen šamaaneilla tiedetään olleen puoltajia vastaavia henkilöitä, joiden eräs tehtävä oli vartioida šamaanin ruumiista kun tämä oli vajonnut transsiin. Luokka:Suomalainen kansanperinne
Thomas Ravelli

Thomas Ravelli (s. 13. elokuuta 1959, Växjö, Ruotsi) on ruotsalainen entinen jalkapalloilija, pelipaikaltaan maalivahti. Ravelli edusti seuratasolla kotimaassaan Östers IF:ää ja IFK Göteborgia. Hän pelasi myös Yhdysvalloissa MLS-seura Tampa Bay Mutinyn riveissä. Ravelli esiintyi Ruotsin maajoukkueessa kaikkiaan 143 kertaa, mikä oli Ruotsin maaotteluennätys vuoteen 2013, jolloin Anders Svensson ohitti hänet. Hänet muistetaan erityisesti otteistaan vuoden 1994 MM-kisoissa, joissa Ruotsi saavutti pronssia. Ravelli edusti Ruotsia myös vuoden 1990 MM-kisoissa ja vuoden 1992 EM-kotikisoissa. == Lähteet == Luokka:Ruotsalaiset jalkapallomaalivahdit Luokka:Vuonna 1959 syntyneet Luokka:Elävät henkilöt
Vehunkylä

Vehunkylä on kylä Soinin kunnan eteläosassa, lähellä Ähtärin rajaa. Matkaa Soinin kirkonkylään ja Ähtärin kaupunkiin on molempiin noin 28 km, Jyväskylään ja Seinäjoelle 100 km, Tampereelle 180 km ja Helsinkiin 360 km. Lähin rautatieasema sijaitsee 20 km:n päässä Myllymäellä. Toisinaan Vehuun lasketaan kuuluvaksi myös kahden kilometrin päässä sijaitseva Ulvonkylä. Vuonna 1925 valmistunut Vehun kansakoulu kunnostettiin 2001 matkailu-, retkeily- ja majoituskäyttöön. Vuoden 2013 lokakuusta lähtien koulu on toiminut yksityisasuntona. Koulussa oli enimmillään 60 oppilasta, mutta koulu suljettiin vuonna 1984. Nyt oppilaat kuljetetaan Soinin Parviaisenkylälle ja Ähtärin Myllymäelle. Kansakoulun vieressä sijaitsee SLEY:n Vehunkylän paikallisosaston rukoushuone. Vehunkylällä on 1920-luvulta lähtien toiminut pienviljelijäyhdistys, jonka nimi muutettiin 1997 Vehun maa- ja kotitalousseuraksi. Seurantalo on otettu käyttöön 1961. Vehunperän kalastuskunta on keskittynyt kalastusasioihin ja Vehun riistamiehet puolestaan metsästykseen. Myymäläauton ja kahden kyläkaupan toiminta on jo Vehulta loppunut. ==Liikunta== Vehunkylän oma urheiluseura oli aikoinaan Vehun Tiikerit, jossa pelattiin muun muassa jääkiekkoa. Nykyisin Ulvon kylältä on yhteys 27 kilometriä pitkälle Arpaisten reitille. Reitti kulkee Arpaisten ja kaksi kilometriä Soinin kirkonkylästä sijaitsevan Lauttosen virkistysalueen välillä. ==Politiikka== Vehunkylä sijaitsee alueella, joka on varsin vahvaa Suomen Keskustan kannatusaluetta. Kivijärven-Vehun-Parviaisen äänestysalueella on äänestetty seuraavasti: * Presidentinvaalit 2006 (ensimmäinen kierros): Matti Vanhanen 58,3 %, Tarja Halonen 17,5 %, Sauli Niinistö 12,5 %, Timo Soini 10,0 %. Kaikkiaan äänestysalueella annettiin 120 ääntä. * Presidentinvaalit 2006 (toinen kierros): Sauli Niinistö 77,4 % ja Tarja Halonen 22,6 %. Näissä vaaleissa äänestysalueella annettiin 118 ääntä. ==Posti== Vehunkylälle perustettiin II luokan postiasema 1. marraskuuta 1956, mutta se muutettiin I luokan postiasemaksi 15. helmikuuta 1958. Postiasema lakkautettiin 8. toukokuuta 1991. Vehunkylän postinumero 63950 on silti yhä käytössä. ==Vehunkylän synty== Vehunkylän synnystä on monia kansantarinoita. Eräs niistä kuuluu: Kun Jumala katseli tekojaan, oli yksi vajaanpaikka, viskas loput rippeet ja sano: "Tulukoon Vehunperä ja kasvakoon perunoita". ==Lähteitä== * Heikinmäki, Maija-Liisa (toim.): Soini-lukemisto. Vaasa 1986. * Soinin kunnan kotisivut Luokka:Soinin kylät
Charlestown (Nevis)

Charlestown on Saint Kitts ja Nevisin liittovaltioon kuuluvan Nevisin saaren suurin kaupunki, jonka asukasluku on noin 1 500.Tietoa Nevisin saaresta 1700-luvulla 25 prosenttia nevisiläisistä oli sefardijuutalaisia, ja Charlestownissa sijaitseekin Karibian vanhin synagoga.Tietoa Charlestownista Charlestownia pidetään yhtenä parhaiten säilyneistä vanhoista kaupungista Karibian alueella. Siellä on monia 1700-luvulta peräisin olevia rakennuksia. Nevisin saarella oli aikoinaan Länsi-Intian ainoa oikeusistuin merirosvojen tuomitsemista ja teloitusta varten. Charlestownin edustan lahti, Gallows Bay, on saanut nimensä mestauspaikan mukaan. Yhdysvaltalainen juristi ja valtiomies Alexander Hamilton syntyi noin 1757 Nevisin Charlestownissa. Hänen talonsa on nyt museona. == Lähteet == Luokka:Saint Kitts ja Nevisin kaupungit
Charlestown

Charlestown tarkoittaa muun muassa seuraavia: ;Paikkakuntia * Charlestown, kaupunki Australian Uudessa Etelä-Walesissa * Charlestown, kylä Mayon kreivikunnassa, Irlannissa * Charlestown, Nevisin suurin kaupunki * Charlestown, kaupunki Canouanin saarella Grenadiineilla * Charlestown, kaupunki Etelä-Afrikan KwaZulu-Natalissa * Charlestown, Cornwall, Yhdistynyt kuningaskunta * Charlestown, Derbyshire, Yhdistynyt kuningaskunta * Charlestown, Dorset, Yhdistynyt kuningaskunta * Charlestown, Fife, Yhdistynyt kuningaskunta * Charlestown, Indiana * Charlestown, Maryland * Charlestown, Massachusetts * Charlestown, New Hampshire * Charlestown, Rhode Island * Charlestown, Wisconsin * Charles Town, Länsi-Virginia ;Britannian kuninkaallinen laivasto * HMS Charlestown, 28-tykkinen kuudennen luokan alus * HMS Charlestown (I21), Town-luokan hävittäjä == Katso myös == * Charleston
FC Nörtit

FC Nörtit oli Subtv keväällä 2006 esittämä yhdeksänosainen tositelevisiosarja, jossa jalkapallolegenda Atik Ismail valmensi nörteistä koottua jalkapallojoukkuetta. Sarjan huipennuksessa FC Nörtit kohtasi jalkapallojoukkue HJK:n. Mukana joukkuetta valmentamassa olivat myös Petteri Jaatinen, Ari Tiittanen sekä Juhani Tamminen. == Jaksot == Jakso Nimi Ensiesitys 1\. FC Nörtit 2006 2\. Siuntio 3\. Vankilapeli 4\. Paluu Siuntioon 5\. Musavideo 6\. Julkkiksia ja tähtiä 7\. Juhana ja helmenkalastajat 8\. Revanssi 9\. The Game == FC Nörttien pelaajat == :1. Antti Rasinen :2. Peter Laakso :3. Ville Kopra :4. Janne Pikkarainen :7. Harri Paavola :8. Kari Hyvönen :9. Mika Tähtinen :10. Max Janssen :11. Henri Salomäki (C) :12. Mikko Helin :13. Erno Hentonen :14. Hannu Oskala :16. Vili Sikiö :17. OP Komonen :19. Petteri Karjalainen :21. Sebastian Karlsson * Päävalmentaja: Atik Ismail == Loppu-ottelu == ==Lähteet== * Joukkueen kotisivu. * Luokka:Muodonmuutosohjelmat Luokka:MTV Subin televisio-ohjelmat Luokka:2000-vuosikymmenen suomalaiset televisiosarjat
Charlestown (Indiana)

Charlestown on Yhdysvaltain kaupunki Clarkin piirikunnassa, Indianassa. Charlestownin pinta-ala on United States Census Bureaun mukaan 6,0 km², josta kaikki on maata. Vuoden väestönlaskennan aikaan kaupungissa oli 5 993 asukasta, 2 341 taloutta ja 1 615 perhettä. Asukastiheys oli 993,1/km². Charlestown perustettiin vuonna 1808. Se oli Clarkin piirikunnan pääkaupunki vuosina 1811–1878, kunnes sen korvasi Jeffersonville. == Väestöjakauma == Vuonna 2000 Charlestownin väestöstä 92,91 % oli valkoisia, 2,47 % afroamerikkalaisia, 0,27 % intiaaneja, 0,17 % aasialaisia ja 0,07 % Tyynenmeren saarelaisia. Espanjalaisia ja latinalaisamerikkalaisia oli asukkaista 5,32 %. Muita väestöryhmiä edusti 2,77 %, ja 1,35 % edusti kahta tai useampaa eri ryhmää. Charlestownin asukkaista alle 18-vuotiaita on 29,0 %, 18–24-vuotiaita 10,8 %, 25–44-vuotiaita 30,4 %, 45–64-vuotiaita 18,9 % ja yli 65-vuotiaita 10,9 %. == Charlestownilaisia henkilöitä == * Jonathan Jennings (1784–1834), Indianan ensimmäinen kuvernööri * Travis Meeks (s. 1979), muusikko (Days of the New) == Lähteet == == Aiheesta muualla == * Viralliset sivut Luokka:Indianan kaupungit